Халык синоптигы: «Июнь башындагы салкынча көннәрне сагынырсыз әле»

	«Июнь башындагы салкынча көннәрне сагынырсыз әле», – ди «ВТ»ның даими синоптигы – Балтач районының Яңгул авылында гомер итүче Әмир Шәрәфиев. Аның сүзләренчә,  җәй эссе булачак.	  – Июнь салкынча булачак, дип күп тапкырлар әйтә килдем. Без фаразлаган яңгырлар да килеп җитте. Алар июнь беткәнче булачак әле. Шушы көннәрдәге явым-төшем бик кирәк иде. Майдагы эсселек аркасында, тау битләрендәге үләннәр корып бетте.  Игътибар иттегез микән: җиләк-җимеш бирүче бөтен агачта яфрак аз быел. Бу –дым җитмәүдән. Быел печән дә яхшы түгел. Туң вакытында дым алып калган люцерна үләне әйбәт үскән. Калганнары белән мактанып булмый, – ди ул. – Республиканың күп кенә районнарында яңгыр яуды. Яумаганнарына килеп җитәр дип уйлыйм. Июнь аен декабрь белән чагыштырам мин. Кышын кар яуды. Димәк, яңгырлар көтелә әле. Ә менә июль һәм август аенда көннәр кызу торачак. 
	---	
Ватаным Татарстан

	№ --- | 12.06.2021	


